основа на достатъчно доказателства в подкрепа на истинността на твърденията, че вносът в рамките на категория 4Б може в действителност да не съответства на тази категория продукти.
 (72)
 Поради това Комисията счита, че е необходимо да направи корекция, за да се избегне ситуация, при която необичайно големи обеми неизползвани в автомобилния сектор видове продукти от категория 4 да продължат да изместват неоправдано традиционните потоци от доставки към автомобилната промишленост на ЕС. Тази корекция е изложена в раздел 3.2.3 по-долу.
 3.2.3. „Изтласкване“ на традиционните търговски потоци
 (73)
 В съображение 150 от регламента за окончателните мерки Комисията установи, че държавите, които са изчерпали своите конкретно определени за тях квоти, ще имат достъп до остатъчната квота през последното тримесечие на периода. Целта на този механизъм бе да се избегне възможността обемите на остатъчните квоти да останат неизползвани. В съображения 85—98 от първия регламент за преглед Комисията оцени функционирането на този механизъм, и след като установи някои ефекти на изтласкване, съответно коригира неговото функциониране за две категории продукти (34).
 Коментари от заинтересованите страни
 (74)
 В рамките на настоящия преглед много заинтересовани страни представиха коментари и предложения за справяне с твърдените ефекти на изтласкване, които биха се появили в голям брой категории продукти. Някои страни поискаха налагането на тавани за определени категории продукти на държавите, които осъществяват достъп до остатъчните квоти през последното тримесечие. Някои страни поискаха също така да се намалят съществуващите равнища на таваните в две категории продукти и да се премахне напълно възможността държавите да имат достъп до остатъчната квота през последното тримесечие на даден период. Други страни пък предложиха да се наложи таван за използването на квоти (конкретни за всяка държава или остатъчни) от конкретна държава и да се позволи достъп до остатъчната квота само по отношение на неизползваните обеми, прехвърлени от предходното тримесечие.
 (75)
 От друга страна, други страни поискаха да се премахнат таваните и да се даде възможност за неограничен достъп през последното тримесечие или поне да се запази статуквото. Освен това някои страни поискаха на държавите, които се ползват от конкретно определена за тях квота, да бъде разрешен незабавен достъп до остатъчните квоти, веднага след като конкретно определената за тях квота бъде изчерпана, без да чакат последното тримесечие на съответния период.
 Позиция на Комисията
 (76)
 За разлика от разследването в рамките на първия преглед, по време на втория преглед Комисията има възможност да направи оценка на значително по-дълъг период на прилагане на окончателните мерки, за да извърши своя анализ: на разположение са данните за пет тримесечия (35). Поради това сега Комисията е в състояние да оцени по по-прецизен и надежден начин какви са действителните тенденции при вноса, обемите и произхода в рамките на остатъчните квоти за всяка отделна категория.
 (77)
 На първо място, Комисията имаше възможност да прецени какво е типичното използване на остатъчната квота за всяко тримесечие от държавите, които са бенефициери по право на тази част от тарифната квота. В това отношение Комисията изчисли, от една страна, средното използване на остатъчната квота (общо и по произход) за всяко от четирите тримесечия, в които държавите, които се